Na temelju članka 37. Opće uredbe o zaštiti podataka (EU) 2016/679 i članka 107. Statuta Osnovne škole Višnjevac iz Višnjevca, Crni put 41, ravnatelj dana 5. lipnja 2018. godine donosi:

**ODLUKU**

**o imenovanju službenika za zaštitu podataka**

I.

Službenikom za zaštitu osobnih podataka Osnovne škole Višnjevac imenuje se radnica Melita Krstić zaposlena na radnom mjestu stručnog suradnika – pedagoga, Osnovne škole Višnjevac.

II.

U svojstvu službenika za zaštitu osobnih podataka, radnica Melita Krstić obavljati će dužnosti propisane čl. 39. Opće uredbe o zaštiti podataka.

III.

Radnica Melita Krstić dužna je čuvati povjerljivost svih podataka i informacija koje sazna u obavljanju dužnosti službenika za zaštitu podataka, a ta obveza traje i nakon njenog prestanka obavljanja dužnosti službenika za zaštitu osobnih podataka.

IV.

O imenovanju službenika za zaštitu osobnih podataka Osnovna škola Višnjevac će obavijestiti Agenciju o zaštiti osobnih podataka i to najkasnije u roku od mjesec dana od dana donošenja ove odluke.

V.

Službene kontakt podatke službenika za zaštitu osobnih podatka iz toč. I. ove Odluke Osnovna škola Višnjevac će učiniti javno dostupnim na svojim web stranicama.

VI.

Ova Odluka stupa na snagu danom donošenja.

KLASA: 003-01/18-01

URBROJ: 2158-24-18-35

Višnjevac, 5. lipnja 2018. godine

 RAVNATELJ:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dane Končar, prof.